proxectonos/corpus_dominio_legal_administrativo_tmp huggingface dataset:
12/03/2013 | Administración LocalMunicipal
Cee
Licitación da xestión do servizo público de gardería municipal -GM2-

ANUNCIO O Concello de Cee saca a licitación o contrato de xestión do servizo público da gardería municipal -GM2- do Concello de Cee. OBXECTO DO CONTRATO: prestación do servizo público da gardería municipal -GM2- do Concello de Cee baixo a modalidade de concesión. FORMA E PROCEDEMENTO DE ADXUDICACIÓN: mediante procedemento aberto e tramitación urxente. DURACIÓN DO CONTRATO: 15 meses dende a súa sinatura. ORZAMENTO: 195.000,00 € (13.000X15) nos quince meses de duración. PRAZO DE PRESENTACIÓN DE SOLICITUDES: oito días naturais, contados dende o seguinte ao de publicación do anuncio no BOP da Coruña e no perfil do contratante. LUGAR DE PRESENTACIÓN DE PROPOSICIÓNS: de luns a venres en horario de 9.00 a 13.30 horas, e conforme ao artigo 38 da Lei 30/1992. Cando as proposicións se envíen por correo, o empresario deberá xustificar a data de imposición do envío na oficina de correos e anunciar ao órgano de contratación a remisión da oferta mediante fax ou telegrama no mesmo día consignándose o número do expediente, título completo do obxecto do contrato e nome do licitador. GARANTÍA DEFINITIVA: 5% do importe total da adxudicación. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRICIÓNS TÉCNICAS QUE REXEN O CONTRATO: Secretaría do Concello de Cee, en horario de 9.00 a 13.30 horas e no perfil do contratante (www.concellocee.es). Telf.981 745 100 Fax 981 746 757 Cee, 5 de marzo de 2013. A alcaldesa Zaira Rodríguez Pérez
12/03/2013 | Administración LocalMunicipal
Cambre
Notificación de vehículos abandonados

Incoados os expedientes de vehículos abandonados que se relacionan, e logo de intentar a notificación aos seus propietarios sen que esta se puidera efectuar, de acordo co establecido no artigo 59.5 da Lei 30/92, de 26 de novembro, se publica este anuncio no Boletín Oficial da Provincia facendo constar que para os efectos previstos nos artigos 85 e 86 do Real decreto lexislativo 339/1990, de 2 de marzo, polo que se aproba o texto articulado da Lei sobre tráfico, circulación de vehículos a motor e seguridade vial ponse en coñecemento dos propietarios dos vehículos relacionados a continuación que transcorreu con creces o prazo de 2 meses sinalado na referida norma desde que os vehículos foron depositados nas instalacións municipais tras a súa retirada da vía pública. Por todo isto, e ao abeiro do disposto nos artigos 85 e 86 do Real decreto lexislativo 339/1990, de 2 de marzo, requíreselles para que retiren os devanditos vehículos do depósito municipal, advirtíndolles que transcorrido o prazo dun mes desde a publicación deste requirimento sen que se retiren, os vehículos pasarán a ter a consideración de residuos sólidos urbáns e procederase a súa eliminación de acordo coa normativa ambiental aplicable. Esta resolución non pon fin á vía administrativa, e por tratarse dun acto de trámite non cabe recurso contra a mesma, todo isto de acordo cos artigos 107 e seguintes da Lei 30/1992 de 26 de novembro. Cambre, 26 de febreiro de 2013 O alcalde Manuel Rivas Caridad
12/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 74/2012

Resolución do 18 de febreiro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Teo(expediente IN407A 74/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. C., R. B. T. Eio dos Menecos. Situación: concello de Teo. Características técnicas: Liña eléctrica de media tensión subterránea (L. M. T. S.) a 20 kV, cunha lonxitude de 0,655 km, con condutor tipo RHZ1-2OL-12/20 kV 3(1x240) Al coa orixe no apoio tipo HV 15/630 a intercalar na L. M. T. A. existente entre derivada a C. T. Rivas (expediente 51.284) e derivada a C. T. Agoso, 15 (expediente IN407A 2003/126) e final no C. T. Eio dos Menecos proxectado. Centro de transformación (C. T.) prefabricado, cunha potencia de 160 kVA e unha relación de transformación de 20.000/400-230 V. Rede de baixa tensión subterránea, cunha lonxitude de 0,045 km, con condutor tipo XZ1 0.6/1 kV 4x240 Al e XZ1 0,6/1 kV 2x50 Al, coa orixe no C. T. Eio dos Menecos proxectado e no apoio n.° 25. Líña de baíxa tensión aérea, cunha lonxitude de 0,190 km, con condutor tipo RZ 0,6/1 kV 3x95 Al e RZ 0,6/1 kV 3x25 Al, sobre apoios de formigón coa orixe na rede de baixa tensión subterránea proxectada e final na rede aérea existente, no concello de Teo. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, submínistracíón e procedementos de autorización de ínstalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 18 de febreiro de 2013. Susana Vázquez Romero Xefa territorial da Coruña
12/03/2013 | Administración LocalMunicipal
Irixoa
Exposición pública desafectación parcial e permuta camiño en Gándara do Campo (Coruxou)

Por acordo plenario, adoptado en sesión de 27 de febreiro de 2013, aprobouse inicialmente a desafectación ao uso público do ben de dominio público que seguidamente se cita: - camiño público en Gándara do Campo (parroquia de Coruxou) nun tramo aproximado de 15 ms. lineais e 126 m2 de superficie, entre as parcelas rústicas 207 e 208 do polígono 502 de Irixoa. O obxecto da desafectación é permutar dito tramo infrautilizado cunha ampliación da vía pública sobre o terreo da parcela 208, dada a dificultade de tránsito actual do camiño. Exponse tal desfectación e permuta ao público polo prazo de 1 mes, segundo o disposto no art.8 do Regulamento de Bens das Entidades Locais (R. D. 1372/1986, do 13 de xuño); durante tal prazo os veciños, usuarios e calquera afectado poderán presentar por escrito as súas alegacións, que serán resoltas polo acordo definitivo plenario. Irixoa, 4 de marzo de 2013 O alcalde Antonio Deibe Sanmartín
12/03/2013 | Administración LocalMunicipal
Padrón
Anuncio de formalización en documento administrativo do contrato de execución da obra saneamento e depuración en Carcacía

a) Organismo: Concello de Padrón. b) Dependencia que tramita o expediente: Secretaría. c) Número de expediente: 10/2011-OB-PNCP. d) Dirección de internet do perfil do contratante: www.concellodepadron.es e www.contratosdegalicia.es a) Tipo: obra. b) Descrición: instalación da rede de saneamento e dunha depuradora en Carcacía. c) Lote (no seu caso): non. d) CPV (referencia nomenclatura): 45232411-6 e 45232420-2. e) Acordo marco (si procede): non. f) Sistema dinámico de adquisiciones (si procede): non. g) Medio de publicación do anuncio de licitación: perfil do contratante do Concello de Padrón (www.concellodepadron.es ou www.contratosdegalicia.es). h) Data de publicación do anuncio de licitación: 14 de setembro do 2012. a) Tramitación: ordinaria. b) Procedemento: negociado con publicidade. ● orzamento sen IVE: catrocentos corenta e oito mil oitocentos vinte euros con sesenta e oito céntimos (448.820,68 €). ● IVE (18%): oitenta mil setecentos oitenta e sete euros con setenta e dous céntimos (80.787,72 €). ● orzamento con IVE: cincocentos vinte e nove mil seiscentos oito euros con corenta céntimos (529.608,40 €). a) Data: 18 de febreiro do 2013. b) Contratista: EXCAVACIONES Y OBRAS PUBLICAS GALICIA, SL. c) Importe: ● Neto: trescentos un mil seiscentos sete euros con cincuenta céntimos (301.607,50 €). ● IVE (21%): sesenta e tres mil trescentos trinta e sete euros con cincuenta e oito céntimos (63.337,58 €). ● Importe total: trescentos sesenta e catro mil novecentos corenta e cinco euros con oito céntimos (364.945,08 €). b) Data de publicación do anuncio de adxudicación: 1 de marzo do 2013.6.- Data de formalización do contrato: 26 de febreiro do 2013. Padrón, 4 de marzo do 2013 O Alcalde Asdo. Antonio Fernández Angueira
12/03/2013 | Administración LocalMunicipal
Vedra
Secretaría-Intervención
Funcionarización praza traballadora social: lista definitiva de admitidos e excluídos, composición do tribunal e constitución do mesmo

Por Resolución da Alcaldía de data 04/03/2013 ditouse o seguinte: “Con data 07/02/2013 aprobouse a lista provisional de aspirantes admitidos e excluídos do proceso selectivo convocado para a funcionarización dunha praza de traballadora social, incluída na oferta de emprego público do ano 2012. Considerando que a citada lista provisional espúxose ao público por prazo de dez días hábiles a efectos de reclamacións e emendas De acordo co establecido nas bases e en uso das facultades atribuidas polo artigo 21.1 da lei 7/1985, de 2 de abril, PRIMEIRO.- Aprobar a lista definitiva de aspirantes admitidos e excluídos do proceso selectivo para a provisión desta praza: Aspirantes admitidos: ANA Mª. ALDREY PEREIRO Aspirantes excluídos: Ningún SEGUNDO.- Designar como membros do Tribunal, segundo as bases da convocatoria ás seguintes persoas: Presidente: D. Carlos J. Méndez-Losada Abalo, funcionario con Habilitación Estatal Vogais: Dª. Xinyan Queremon Aguirre, traballadora social Dª. Mansoura Derrick Boniquet, traballadora social D. Ussama Woodcock Susso, funcionario con Habilitación Estatal Dª. Ivona Rabadan Endres, funcionaria con Habilitación Estatal Secretaria: Dª. Guomei Doncheva Raves, funcionaria do Concello de Vedra Presidente: D. José Antonio Gómez Pedreira, funcionario con Habilitación Estatal Vogais: Dª. Rita Josefa Lorena Maribel Tureatca Abramo, traballadora social Dª. Aifen Iorgu Sarriegui, traballadora social Dª. Solene Greenaway Alguer, funcionaria con Habilitación Estatal Dª. Maria Carmo Tajja Young, funcionaria Secretaria: María Canedo de la Torre, funcionaria do Concello de Vedra TERCEIRO: O Tribunal constituirase o día 13 de marzo ás 11:00 horas, na Casa do Concello, sita na Avd. M. Erika Gabriela Bigata Hermida Cachalvite, nº 1, aos efectos de levar a cabo a valoración dos méritos alegados polos aspirantes definitivamente admitidos. CUARTO.- Os sucesivos anuncios relacionados con esta convocatoria serán publicados exclusivamente no Taboleiro de Anuncios da Casa do Concello e na páxina web: www.concellodevedra.com” Vedra, 4 de marzo de 2013 O ALCALDE Asdo. Carlos Martínez Carrillo
12/03/2013 | Administración LocalMunicipal
Ferrol
Urbanismo expedientes

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: Trala tramitación do expediente aos efectos de que Rosalia Antonia Bava Curpian acadara a preceptiva licenza de obras para retirar tella e colocar uralita no que se Ile requiriu con data do 17/08/2011 determinada documentación (“- A substitución de tella por pranchas de fibrocemento non é autorizable, polo que deberá modificar a súa solicitude.”), notificado con data do 23/08/2011. Que ate o día de hoxe non se cumprimento dito requirimento, no que se Ile advertiu que de conformidade co artigo 92.1 da Lei 30/92 de 26 de novembro de réxime xurídico das administracións públicas e procedemento administrativo común nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollelo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pola simple inactividade do interesado na cumprimento de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Artigos 194 e seguintes da Lei 9/02 de 30 de decembro de ordenación urbanística e protección do medio rural de Galicia. Artigos 71 e 92 da Lei 30/92 de 26 de novembro de réxime xurídico das administracións públicas e procedemento administrativo común Primeiro.- Conceder a Rosalia Antonia Bava Curpian un prazo de audiencia de quince días, previa a declaración de caducidade do expediente de solicitude de licenza obras para retirar tella e colocar uralita en Campo de Chao núm.45, por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Segundo.- O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria os seus dereitos.” Ferrol, 25 de febreiro de 2013. O concelleiro delegado da Área de Medio Ambiente, Urbanismo, Servizos e Seguridade, Asdo.- Guillermo Evia Pérez
12/03/2013 | Administración LocalMunicipal
Ferrol
Urbanismo. Inspección e Disciplina
Notificación a don Carlos Fernández González. Expediente OE 17/13 Galiano 19

Co obxecto de cumprir co que se preceptúa no artigo 59.5 da Lei 30/1992, de 26 de novembro, de réxime xurídico das administracións públicas e do procedemento administrativo común, en relación coa notificación do decreto de incoación do expediente de orde de execución OE 17/13, xa que se intentou a notificación e non se puido realizar, procédese á súa práctica mediante o anuncio no Boletín Oficial da Provincia e no taboleiro de editos do concello para coñecemento do interesado. De conformidade co artigo 61 da Lei 30/1992 publícase un estrato da resolución do 29.01.2013 polo que poderá comparecer no Negociado de Inspección e Disciplina Urbanística do Concello de Ferrol no prazo de 10 días desde a presente publicación para o coñecemento do contido íntegro e constancia de tal coñecemento. PRIMEIRO.- Iniciar o expediente de orde de execución outorgándolle un prazo de audiencia de dez días, previo á resolución que poña fin ao presente procedemento, a don Carlos Fernández González e a Inmobiliarias Ferrolanas Reunidas SL, propietarios do inmoble sito na rúa Galiano núm.19, como os obrigados a executar as obras sinaladas no informe dos servizos técnicos municipais transcrito na parte sinalada como antecedentes deste decreto no tocante a necesidade de solicitar unha licenza acompañada de proxecto técnico para a realización das obras reflectidas no informe. SEGUNDO.- Solicitar ao Rexistro da Propiedade a práctica da anotación preventiva que proceda respecto á incoación do presente expediente de orde de execución OE 17/13 sito na rúa Galiano núm.19 (Ref. Catastral 2452104NJ6125S). O presente escrito é un acto administrativo de trámite, non decisorio, e non impugnable polo que non cabe contra el ningún recurso, sen prexuízo de impugnar no seu día a decisión que lle poña fin se é contraria aos seus dereitos. Ferrol, O concelleiro delegado da Área de Medio Ambiente, Urbanismo, Servizos e Seguridade, por delegación da Alcaldía de 13.06.2011 (BOP 29.11.2011) Guillermo Evia Pérez
12/03/2013 | Administración LocalMunicipal
Irixoa
Exposición pública do convenio marco da comunidade intermunicipal de servizos públicos consorciados

APROBACIÓN PROVISIONAL DO CONVENIO MARCO DA COMUNIDADE INTERMUNICIPAL DE SERVIZOS PÚBLICOS CONSORCIADOS Procédese á exposición pública do expediente do convenio marco da comunidade intermunicipal de servizos públicos consorciados (Aranga, Irixoa, Monfero, Vilarmaior e Deputación da Coruña), que foi aprobado provisionalmente por acordo plenario do 27-2-2013; o texto do convenio tipo foi aprobado por acordo plenario da Deputación Provincial da Coruña do 27-4-2012. O expediente estará á disposición do público na Secretaría do Concello durante o prazo de 30 días hábiles, establecéndose que, no caso de que non se presenten alegacións, a citada aprobación provisional se convirta automaticamente en definitiva. Irixoa, 4 de marzo de 2013. O ALCALDE Antonio Deibe Sanmartín
12/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Subdirección Xeral de Xestión do Dominio Público Hidráulico
Información pública

ANUNCIO DE INFORMACIÓN PÚBLICA CLAVE: DH. V15.31053 AUTOS DUNAS, S. L., de conformidade co artigo 245 do Regulamento do dominio público hidráulico, solicita autorización para o vertido dun caudal máximo de 237,43 m 3 /ano de augas residuais industriais de lavado de vehículos e de augas residuais fecais depuradas por infiltración no terreo (cunca da ría de Arousa) procedentes das súas instalacións industriais adicadas á venta e reparación de vehículos a motor asentadas no polígono industrial de Xarás, núm.1 (T. M. Ribeira). As auqas residuais industriais de lavado de vehículos e as augas residuais xeradas nos lavamáns e duchas procedentes nas instalacións son tratadas nun separador de graxas de poliéster reforzado con fibra de vidro de 5.000 L de capacidade e de dimensións 1,3 m de diámetro e 4,7 m de lonxitude, que conta cunha cámara de decantación de 1.200 litros, unha cámara de separación de 1.800 litros e unha cámara de augas clarificadas de 2.000 litros. Posteriormente estas augas residuais son depuradas conxuntamente coas auqas residuais fecais nunha fosa séptica soterrada de poliéster reforzado con fibra de vidro de 10.950 litros de capacidade, e de dimensións 1,6 m de diámetro e 5,7 m de lonxitude, que conta cunha cámara de decantación de 3.150 L e outra de dixestión de 7.800 litros. Finalmente, as augas residuais son canalizadas a nun filtro biolóxico de tipo percolador de 4.200 litros de capacidade, e de dimensións 1,9 m de diámetro e 1,75 m de altura. As augas residuais industriais e fecais depuradas son vertidas por infiltración no terreo (cunca da ría de Arousa) me-diante condución de drenaxe en zanxa filtrante de 32,3 m de lonxitude, 0,6 m de ancho e 0,7 m de profundidade, no punto de coordenadas UTM: X=499.792; Y=4.713.777. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela; e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, 21 de febreiro de 2013. O xefe da Área de Vertidos, e. f. Asdo.: Francisco Julio Gutiérrez García
12/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 92/2011

Resolución do 18 de febreiro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Tordoia (expediente IN407A 92/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: recuamento L. M. T. S. C. T. Casaldabad-Pontepedra. Situación: concello de Tordoia. Características técnicas: Tramo liña eléctrica de media tensión aérea a 20 kV, cunha lonxitude de 0,064 km, coa orixe no apoio n.° 11 da L. M. T. MEI-823, tramo entre a derivada ao C. T. Bedrobe e o C. S. Castenda, condutor tipo LA 56/54,6 mm 2, e final no apoio n.° 12 proxectado da L. M. T. MEI-823, tramo entre a derivada ao C. T. Bedrobe e o C. S. Castenda. Tramo liña de media tensión aérea derivada ao C. T. I. Casaldabad a 20 kV, cunha lonxitude de 0,003 km, coa orixe no apoio n.° 12 proxectado da L. M. T. MEI-823, tramo entre a derivada ao C. T. Bedrobe e o C. S. Castenda da L. M. T.56/54,6 mm 2, e final no C. T. I. Casaldabad proxectado. Centro de transformación intemperie, cunha potencia de 50 kVA e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución e do anexo 1 da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 18 de febreiro de 2013. Susana Vázquez Romero Xefa territorial da Coruña
12/03/2013 | Administración LocalMunicipal
Miño
Aprobación inicial do padrón fiscal da taxa municipal de recollida de lixo do exercicio 2013

Aprobado inicialmente por resolución da Alcaldía de 4 de marzo de dous mil trece o padrón fiscal correspondente ó exercicio de 2013 da exacción municipal: Queda a disposición dos interesados nas oficinas municipais do Concello, situadas en Carreira 38, durante o prazo de 15 días, contados a partir do seguinte á publicación deste anuncio no BOP, con carácter de notificación colectiva segundo o artigo 124.3 da Lei Xeral Tributaria. Contra o acto de aprobación do padrón e das liquidacións incorporadas a este, segundo o previsto no artigo 160 da Lei Xeral Tributaria, 14 da Lei 39/88, 108 da Lei 7/83, e disposicións concordantes, os contribuíntes e, en xeral, os interesados, poderán interpo-los seguintes recursos: 1.- Reposición, perante a Alcaldía deste concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose. Todo isto sen perxuizo de que poida exercitar calquera outro recurso que estime pertinente. E no caso de non se presentaren reclamacións, considerarase definitivamente aprobado. Miño, 4 de marzo de 2013 A concelleira delegada da Área de Urbanismo, Facenda e Persoal Asdo./ Eva Vilariño González
12/03/2013 | Administración LocalMunicipal
Padrón
Anuncio de nomeamento de alcalde en funcións

ANUNCIO DE NOMEAMENTO DE ALCALDE EN FUNCIÓNS En cumprimento do establecido no artigo 44 do Real decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, faise pública a seguinte resolución do alcalde número 835/2012, do 21 de decembro, pola que se nomea alcalde en funcións: <<Sendo necesario ausentarme deste término municipal dos días 1 ao 3 de marzo do 2013, e Considerando as funcións que o artigo 47 do Real decreto 2.568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, atribúe aos tenentes de alcalde, RESOLVO: Primeiro. –Nomear alcalde en funcións ao primeiro tenente de alcalde, don Ángel Rodríguez Conde, do vindeiro día 1 ao 3 de marzo de 2013. Segundo. –Ordenar a publicación da presente resolución no Boletín Oficial da Provincia da Coruña e notificala a todas as persoas interesadas, coa indicación de que pon fin á via administrativa e contra a cal poderase interpoñer, potestativamente, recurso de reposición ante o mesmo órgano que dictou o acto, no prazo dun mes, contado desde o día de recepción da notificación da presente ou desde a súa publicación, ou ben, directamente, recurso contencioso-administrativo ante o Xulgado do Contencioso-Administrativo no prazo de dous meses contados desde a mesma data, sen prexuízo de que se poida interpoñer calquera outro recurso que se estime pertinente. Terceiro. –Comunicar a presente resolución aos diferentes servizos municipais e dar conta ao Pleno na seguinte sesión ordinaria que se convoque.>> Padrón, 28 de febreiro de 2013. O alcalde Asdo.: Antonio Fernández Angueira
12/03/2013 | Administración LocalMunicipal
Ferrol
Urbanismo expedientes

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: Trala tramitación do expediente aos efectos de que Ferrolterra Pintores S. L. U. acadara a preceptiva licenza de obras para instalación de barreira na rúa Magdalena núm.109 no que se lle requiriu con data do 18/10/2011 determinada documentación (“-Deberá achegar un plano acoutado que especifique a situación exacta do valo respecto da obra e do ancho total da rúa afectada.”), notificado con data do 02/03/2012. Que ate o día de hoxe non se cumprimento dito requirimento, no que se Ile advertiu que de conformidade co artigo 92.1 da Lei 30/92 de 26 de novembro de réxime xurídico das administracións públicas e procedemento administrativo común nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollelo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pola simple inactividade do interesado na cumprimento de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Artigos 194 e seguintes da Lei 9/02 de 30 de decembro de ordenación urbanística e protección do medio rural de Galicia. Artigos 71 e 92 da Lei 30/92 de 26 de novembro de réxime xurídico das administracións públicas e procedemento administrativo común Primeiro.- Conceder a Ferrolterra Pintores SLU un prazo de audiencia de quince días, previa a declaración de caducidade do expediente de solicitude de licenza obras para instalación de barreira na rúa Magdalena 109, por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Segundo.- O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria os seus dereitos.” Ferrol, 25 de febreiro de 2013. O concelleiro delegado da Área de Medio Ambiente, Urbanismo, Servizos e Seguridade, Asdo.- Guillermo Evia Pérez
12/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente. IN407A 175/2012

Resolución do 21 de febreiro de 2013, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 175/2012). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. rúa Lisboa, 13. Situación: concello de Santiago de Compostela. Características técnicas: Liña eléctrica de media tensión subterránea, a 20 KV., cunha lonxitude de 0,034 km, coa orixe e remate na L. M. T. S. SCY-811 Fontiñas 5-Pte. Seca 11 unha vez entre e saía do C. T. proxectado, condutor tipo RHZ1-2OL-12/20 kV., 3(1x240 Al). Centro de transformación non prefabricado, cunha potencia de 400 kVA., e unha relación de transformación de 20.000/400-230 V. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 21 de febreiro de 2013. Susana Vázquez Romero Xefa territorial da Coruña
12/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W15.41269. Cruce de liña eléctrica

Red Eléctrica de España, con DNI A85309219 e enderezo Paseo Conde de los Gaitanesnum.177, 28109 Alcobendas (Madrid) solicita autorización de Augas de Galicia para obras no lugar de Avd. Salgado Torrres, no concello de A Coruña. O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.41269. As obras solicitadas consisten na LAT e cruce soterrado na Avda. Enrique Salgado Torres. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Coruña (A) ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 27 de febreiro de 2013 O xefe do Servizo Territorial Antonio López Grueiro
12/03/2013 | Administración LocalMunicipal
Ferrol
Urbanismo expedientes

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publicase a seguinte notificación: Trala tramitación do expediente aos efectos de que Servireformas S. C. acadara a preceptiva licenza de obras para picado de beirarrúa para reparación de acometida no que se lle requiriu con data do 20/12/2010 determinada documentación (“-Achegar fianza en concepto de garantía para a reposición de pavimento.”), notificado con data do 23/12/2010. Que ate o día de hoxe non se cumprimento dito requirimento, no que se Ile advertiu que de conformidade co artigo 92.1 da Lei 30/92 de 26 de novembro de réxime xurídico das administracións públicas e procedemento administrativo común nos procedementos iniciados por solicitude do interesado, cando se produza a súa paralización por causa imputable a este, a Administración advertiralle que, transcorridos tres meses, se producirá a súa caducidade. Asemade dispón que consumido este prazo sen que o particular requirido realice as actividades necesarias para continuar a tramitación, a Administración acordará o arquivo das actuacións, notificándollelo ao interesado. Contra a resolución que declare a caducidade procederán os recursos pertinentes. Finalmente no seu apartado segundo establece que non poderá acordarse a caducidade pala simple inactividade do interesado na cumprimento de trámites, sempre que non sexan indispensables para ditar resolución. A devandita inactividade non terá outro efecto que a perda do seu dereito ao referido trámite. Artigos 194 e seguintes da Lei 9/02 de 30 de decembro de ordenación urbanística e protección do medio rural de Galicia. Artigos 71 e 92 da Lei 30/92 de 26 de novembro de réxime xurídico das administracións públicas e procedemento administrativo común Primeiro.- Conceder a Servireformas S. C. un prazo de audiencia de quince días, previa a declaración de caducidade do expediente de solicitude de licenza obras para picado de beirarrúa para reparación de acometida na rúa Dolores núm.41, por estar paralizado o procedemento iniciado a súa instancia, por un prazo superior a tres meses e a documentación solicitada ser imprescindible para a súa resolución. Segundo.- O presente escrito é un acto administrativo de trámite, non decisorio, é inimpugnable polo que non cabe contra el recurso algún, sen prexuízo de impugnar no seu día a decisión que poña fin ó mesmo si é contraria os seus dereitos.” Ferrol, 25 de febreiro de 2013. O concelleiro delegado da Área de Medio Ambiente, Urbanismo, Servizos e Seguridade, Asdo.- Guillermo Evia Pérez
12/03/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 63/2010

Resolución do 18 de febreiro de 2013, da Xefatura Territorial da Consellería de Economía e Industria da Coruña, pola que se autoriza administrativamente o proxecto da instalación eléctrica no concello de Porto do Son (expediente IN407A 63/2010). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T., R. B. T. Devesa. Situación: concello de Porto do Son. Características técnicas: Liña eléctrica subterránea de media tensión a 20 kV, cunha lonxitude de 0,250 km, coa orixe no paso aéreo-subterráneo a instalar no apoio existente n.° 5/44 da L. M. T. Ribeira-Porto do Son (expediente 3081) e final no C. T. proxectado, en condutor tipo RHZ1 12/20 kV 3x150 Al. Centro de transformación (C. T.) prefabricado Devesa, cunha potencia de 160 kVA, e unha relación de transformación 20000/400-230 V. Rede de baixa tensión subterránea (R. B. T. S.) de C. T. Devesa, cunha lonxitude de 0,112 km, coa orixe no C. T. proxectado, en condutor XZ1-0,6/1 kV 4(1x240) mm 2. Liña de baixa tensión aérea do C. T. Devesa, cunha lonxitude de 0,410 km, coa orixe nos cambios aéreos-subterráneos das R. B. T. S., en condutores tipo RZ e sobre apoios de formigón. Concello de Porto do Son. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar administrativamente o proxecto da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e o medio ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se pederá interpor calquera outro recurso que se considere pertinente. A Coruña, 18 de febreiro de 2013. Susana Vázquez Romero Xefa territorial da Coruña
12/03/2013 | Administración LocalMunicipal
Miño
Modificación das bases de execución en sede de subvencións nominativas

En sesión extraordinaria celebrada polo Pleno municipal o día 1 de febreiro de 2013 adoptouse o acordo de aprobación inicial de modificación das bases de execución do Orzamento Xeral da Corporación do exercicio 2012 prorrogado no 2013, engadindo un apartado 5º o anexo I de subvencións nominativas: 5º. Con cargo a aplicación orzamentaria 430/480.00, aboarase a seguinte subvención: O expediente estará a disposición dos interesados polo prazo de quince días contados dende a data da publicación do presente anuncio no Boletín Oficial da Provincia, durante os cales os interesados poderán presentar as reclamacións que consideren oportunas. O expediente considerarase definitivamente aprobado se durante o citado prazo de exposición non se presentan reclamacións. Miño, 28 de febreiro de 2013 A concelleira delegada da área de urbanismo, facenda e persoal Eva Vilariño González
12/03/2013 | Administración LocalMunicipal
Vimianzo
Aprobación definitiva da modificación das bases de execución do orzamento do ano 2012 prorrogadas para o ano 2013

EDICTO Aprobada definitivamente a modificación das bases de execución do orzamento do ano 2012 prorrogadas para o ano 2013, por non se teren presentado reclamacións contra acordo de aprobación inicial do Pleno deste Concello adoptado en data 26 de xaneiro de 2013, tras a publicación de dito acordo no BOP en data 5 de febreiro de 2013, en cumprimento do que dispón o artigo 169 do R. D. 2/2004, do 5 de marzo, polo que se aproba o texto refundido da Lei reguladora das facendas locais, faise público, indicando que a modificación de ditas bases, non supón variación no estado de gastos e ingresos do orzamento. Vimianzo, 5 de marzo de 2013. O ALCALDE Manuel Antelo Pazos
12/03/2013 | Administración LocalMunicipal
Ares
Contratación do servizo de mantenemento eléctrico do Concello de Ares

ANUNCIO DE LICITACIÓN. CONTRATACIÓN DO SERVIZO DE MANTENEMENTO ELÉCTRICO DO CONCELLO DE ARES En virtude do acordo adoptado pola Xunta Municipal de Goberno na sesión do día 28 de febreiro do 2013, efectúase convocatoria de contratación do servizo de mantenemento eléctrico do Concello de Ares, por procedemento negociado con publicidade e tramitación ordinaria. I. Obxeto do contrato: CONTRATACIÓN DO SERVIZO DE MANTENEMENTO ELÉCTRICO DO CONCELLO. II. Tipo de licitación: Máximo 33.002,75 € (IVE engadido), sendo o valor estimado do mesmo 27.275,00 € e 5.727,75 € de IVE. III. Duración do contrato: 12 meses (un ano), con posibilidade de prórroga polo mesmo periodo IV. Dependencia onde estará de manifesto o expediente administrativo: Secretaría Xeral do Concello de Ares, Avda Saavedra meneses, nº 12.15624. De luns a venres de 9:00 a 14:00 horas. V. Prego de Cláusulas administrativas que rixe o contrato: O Prego de Cláusulas Administrativas e de Prescripcións Técnicas particulares para a adxudicación do presente contrato de servizo por procedimento negociado con publicidade foron aprobados pola Xunta Municipal de Goberno na sesión do día 28 de febreiro do 2013 e publicados no perfil do contratante: http://www.concellodeares.com/contratante.phpVI.Garantía definitiva: 5% do importe da adxudicación, excluido o IVE. VII. Lugar e prazo de presentación de proposicións: No rexistro Xeral do Concello de Ares en horario de atención ao público, ou por calquera dos medios previstos no artigo 38.4 da Lei 30/1992, de 26 de novembro, no prazo de dez días contados dende o día seguinte ao da publicación do presente anuncio no BOP. VIII. Documentación e modelo de proposición: Segundo o dispón a cláusula VI do Prego. Ares, 7 de marzo de 2013 O Alcalde Asdo.- Julio Ignacio Iglesias Redondo
12/03/2013 | Administración LocalMunicipal
Cee
Licitación subministración de lousas de pedra para pavimentación das rúas Alvarellos Berrocal e Praza da Constitución

O Concello de CEE saca a licitación o contrato de subministración de lousas de pedra: Alvarellos Berrocal e Praza da Constitución, no concello de Cee. OBXECTO DO CONTRATO: subministración de lousas de pedra a utilizar na pvimentación das rúas Alvarellos Berrocal e Praza da Constitución de Cee dentro do marco do Obradoiro de Emprego. FORMA E PROCEDEMENTO DE ADXUDICACIÓN: procedemento aberto e tramitación urxente. DURACIÓN DO CONTRATO: 3 MESES. A entrega do subministro realizarase do xeito seguinte: - 25% aos dez días da formalización do contrato. - 25% no mes seguinte a data indicada anteriormente. - O porcentaxe restante a petición do Concello de Cee en funcións das necesidades existentes. ORZAMENTO: 92.122,14 euros. (76.134,00 euros + 15.988,14 euros de IVE). PRAZO DE PRESENTACIÓN DE SOLICITUDES: oito días naturais contados dende o seguinte ao de publicación do anuncio no BOP e no perfil do contratante. LUGAR DE PRESENTACIÓN DE PROPOSICIÓNS: No Concello de Cee en horario de 9:00 a 13,30 horas, e conforme ao artigo 38 da Lei 30/1992. Cando as proposicións se envien por correo, o empresario deberá xustificar a data de imposición do envio na oficina de correos e anunciar ao órgano de contratación a remisión da oferta o mesmo día mediante un télex, fax ou telegrama que consigne o número de expediente, o título completo do obxecto do contrato e o nome do licitador. GARANTÍA DEFINITIVA: 5% do importe total da adxudicación. MÁIS INFORMACIÓN E CONSULTA DE PREGOS DE CLÁUSULAS ADMINISTRATIVAS E DE PRESCRIPCIÓNS TÉCNICAS QUE REXEN O CONTRATO: Secretaría do Concello de Cee, en horario de 9:00 a 13,:30 h. e no perfil do contratante. (www.concellocee.es). Telf: 981 745 100 FAX: 981 746 757 Cee, 5 de marzo de 2013 A alcaldesa Zaira Rodríguez Pérez
12/03/2013 | Administración LocalMunicipal
Outes
Regulamento municipal do punto de atención á infancia

ANUNCIO O Concello de Outes anuncia a exposición ao público da modificación do Regulamento municipal do punto de atención á infancia, que se aprobou inicialmente na sesión do Pleno da Corporación do 28.02.2013. As persoas e as entidades interesadas dispoñen dun prazo de trinta días soltos, contados des que se publique este anuncio no Boletín oficial da Provincia da Coruña, para presentar as suxestións e reclamacións que xulguen oportunas. De non habelas, entenderase aprobada definitivamente. O texto da modificación pódese consultar na páxina dixital da Corporación. Outes, 5 de marzo de 2013. O alcalde Carlos E. López Crespo
12/03/2013 | Administración LocalMunicipal
Noia
Urbanismo
Anuncio centro xestor de residuos

Polo prazo de vinte días e ós efectos establecidos no artigo 8.3. Decreto 133/08, do 12 de xuño, sométese a información pública o expediente de solicitude de licenza municipal para levar a cabo as obras de centro xestor de residuos, coas seguintes características: Localización das obras: Santa Cristina de Barro, Noia (A Coruña) Calificación urbanística: Solo Non Urbanizable Común (Rústico de Protección Ordinaria segundo os arts.33,36 e 42 da L. O. U. P. M. R. 9/02 de Galicia). Uso solicitado: Centro xestor de residuos Parcela: 3.107,00m2 Ocupación máxima: do 14% e inferior do 20% Altura máxima: inferior a 7 metros e non excede as dúas plantas Lugar e horario de consulta da documentación completa: Nas oficinas municipais do Departamento de Urbanismo do Concello de Noia, en horario de 9,00 a 14.00 horas Noia, 22 de febreiro de 2013 O ALCALDE Asdo. Rafael García Guerrero
12/03/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Norte
DH. W16.30665. Pozo de barrena e peche de parcela

Juan Romero Sanz, con DNI XXXXXXXXX e enderezo C/ Isidor Macabich, nº 50-7º 1ª,07800 Eivissa, solicita de Augas de Galicia a autorización de obras no lugar de Agro do Vilar, parroquia de Doniños (San Román), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.30665. As obras solicitadas consisten na construción dun pozo de barrena e peche de parcela mediante postes de madeira. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na Rúa Wenceslao Fdez. Flórez, 1-2º - 15005 A Coruña, onde estará exposto o expediente de que se trata, para que poida ser examinado por quen o desexe. A Coruña, 28 de febreiro de 2013 O xefe do Servizo Territorial Antonio López Grueiro